Pietari III (Portugali)

Pietari III (5. heinäkuuta 1717 Lissabon – 25. toukokuuta 1786 Ajuda) oli Portugalin kuningatar Maria I:n puoliso ja kanssahallitsija vuosina 1777–1786. Hän oli myös Marian setä.

Pietari III oli kuningas Juhana V:n poika ja kuningas Joosef I:n nuorempi veli. Hän liittyi vuonna 1736 fransiskaaneihin, mutta luopui myöhemmin hengellisestä säädystä. Hän nai heinäkuussa 1760 veljentyttärensä Marian, joka oli myös kruununperillinen. Kun Maria kuningas Joosefin kuoltua helmikuussa 1777 tuli hallitsijaksi, Pietarista tuli Marian kuningaspuoliso ja kanssahallitsija omaan kuolemaansa asti. Hän ei juuri osallistunut maan hallintoon, vaan keskittyi uskonnollisiin asioihin. Heidän poikansa Juhana VI tuli Marian jälkeen kuninkaaksi.

Pietari III oli vuodesta 1743 Johanniittain ritarikunnan Portugalin suurpriori.

Lähteet

Aiheesta muualla

Portugalin kuninkaat
Vuonna 1717 syntyneet
Vuonna 1786 kuolleet